ચિંતનની પળે - સીઝન - 3 - 47 in Motivational Stories by Krishnkant Unadkat books and stories PDF |ચિંતનની પળે - સીઝન - 3 - 47
47 - એકસરખી મોસમ આપણને સદતી નથી
માણસને અલગ અલગ સમયે જુદો જુદો અહેસાસ જોઈએ છે. આપણે એકસરખાં કપડાં પણ કાયમ પહેરતાં નથી. તો પછી એકસરખી જિંદગી કેવી રીતે જીવી શકવાના? તમારી જિંદગીમાં વેરાયટીઝ છે? સુખ માટેના કેટલા વિકલ્પો તમારી પાસે છે? એકસરખું સુખ પણ આપણાથી સહન નથી થતું. મીઠાઈ ગમે એટલી ભાવતી હોય તો પણ રોજ નથી ખાઈ શકતા. આપણે કંટાળી જઈએ છીએ. આવા કંટાળામાંથી બહાર ન આવીએ તો જિંદગી જ એક સમયે કંટાળો લાગવા માંડે છે. તમારી પાસે આ કંટાળાનો ઉપાય છે?
તમારે શાંતિ, સુખ અને આનંદ જોઈએ છે? તો ક્યાંય જવાની જરૂર નથી ફક્ત તમે તમારી જાતને નિહાળો, તમે જે શોધો છો એ તમારી અંદર જ છે. – અજ્ઞાત